[VIDEO] Netflix Umum Tarikh Tayangan “The Sandman”, Tonton Trailer Disini!
Siri Netflix adaptasi novel grafik Neil Gaiman yang dinanti-nantikan, The Sandman akhirnya mempunyai tarikh tayangan perdana. Perkhidmatan streaming terkemuka itu telah menetapkan tarikh pelancaran iaitu pada 5 Ogos 2022. Di samping tarikh pelancaran siri, trailer dan poster baharu turut dilancarkan semasa Netflix’s Geeked Week. Trailer tersebut memberi pandangan pertama kepada peminat tentang Dream, Lord of the Dreaming dan misi yang perlu mereka lakukan untuk memulihkan pemerintahan terdahulu. Anda boleh lihat trailer dan poster The Sandman dibawah: The Sandman dibintangi Tom Sturridge (Sweetbitter) sebagai Dream, the Lord of the Dreaming; Gwendoline Christie (Game of Thrones) sebagai Lucifer, penguasa Neraka; Vivienne Acheampong (The Witches) sebagai Lucienne, ketua pustakawan dan penjaga dipercayai alam Dream; Boyd Holbrook (Logan) sebagai The Corinthian, ‘nightmare’ yang melarikan diri dan ingin merasai semua yang ada di dunia; Charles Dance (Game of Thrones) sebagai Roderick Burgess, seorang penipu, pemeras ugut dan ahli silap mata; Asim Chaudhry (Black Mirror: Bandersnatch), dan Sanjeev Bhaskar (Yesterday) sebagai Abel dan Cain, mangsa pertama dan pemangsa pertama, yang merupakan penduduk dan subjek setia Dream Realm. Barisan pelakon tambahan yang lain termasuk Kirby Howell-Baptiste (Killing Eve, Cruella) sebagai Death, Joely Richardson (Nip/Tuck) sebagai Ethel Cripps, David Thewlis (Harry Potter) sebagai John Dee, Stephen Fry (Wilde) sebagai Gilbert, Patton Oswalt (Ratatouille) menyuarakan watak Matthew the Raven, dan Jenna Coleman (Doctor Who) sebagai Johanna Constantine. Mason Alexander Park, Donna Preston, Razane Jammal, Niamh Walsh, Kyo Ra, dan Sandra James Young akan melakonkan watak masing-masing seperti Desiree, Despair, Lyta Hall, Young Ethel Cripps, Rose Walker, dan Unity Kincaid. Siri aksi langsung ini ditulis oleh Gaiman (American Gods) dan Allan Heinberg (Wonder Woman, Grey’s Anatomy), yang turut menjadi showrunner untuk siri ini. David S. Goyer (Batman Begins, Foundation) sebagai penerbit eksekutif. The Sandman pertama kali diperkenalkan komik DC, Vertigo pada tahun 1989 dan sebanyak 75 isu telah diterbitkan. Ia berkisarkan tentang karakter Dream berserta adik beradiknya yang turut dikenali sebagai Endless (Death, Desire, Despair, Delirium, Destruction dan Destiny). The Sandman adalah cerita tentang cerita dan bagaimana Morpheus, Lord of Dream, ditangkap dan kemudian belajar bahawa kadang-kadang perubahan tidak dapat dielakkan.